# Misingi ya Agano la Kale

# Moduli ya Kwanza: Utangulizi wa Pentatuku

# Maswali ya Kujadili

1. Ni jambo gani la muhimu zaidi ambalo umejifunza katika somo hili au ni jambo gani hujaelewa vizuri?
2. Andika muhtasari wa baadhi ya madhanio ya makanisa ya kiinjili yanayowatofautisha na mitazamo ya ukosoaji wa Vitabu vya Musa.
3. Kati ya njia tatu za kutafsiri zilizowasilishwa katika somo hili, ni njia ipi unatumia katika kulisoma Agano la Kale? Je, unadhani unaweza kunufaika na njia zingine pia? Eleza
4. Kwa nini ni muhimu kwetu kujua mbinu za wasomi wakisasa wachambuzi?
5. Je, unaguswa na kujua kwamba Maandishi ya asili Musa ya Pentatuku yamepitia mchakato wa kusasishwa baada ya yeye kuiandika? Je, inakufanya utilie mashaka uvuvio na mamlaka ya Pentatuku ? Kwa nini ndiyo au hapana?
6. Je, unajiona kuwa mwinjilisti? Eleza ni kwa nini?
7. Kuna majina anuwai ya Mungu yanapatikana katika Pentatuku. Kwa namna gani majina haya anuwai yanaturuhusu sisi kusisitiza mambo mbalimbali ya tabia ya Mungu katika mahubiri na kufundisha kwetu.
8. Mungu alijidhihirisha mwenyewe kwa njia ya kiungu na matendo ya miujiza katika Pentatuku. Zipi ni baadhi ya njia ambazo matendo ya Mungu ya miujiza ya kale yanaweza kutupatia uhakika juu ya ahadi za Mungu kwetu za wakati ujao?
9. Kusudi la Pentatuku lilikuwa kuwaandaa Waisraeli kwa ajili ya utumishi mwaminifu kwa Mungu katika kuiteka na kuishi katika nchi ya ahadi. Unawezaje kuvitumia vitabu hivi katika maisha na huduma yako leo?
10. Je, zipi ni baadhi ya mada katika Pentatuku zinazoakisi dhana ambazo ni muhimu kwetu kuzitumia leo? Toa mfano wa jinsi ambavyo unaweza kuitumia moja ya mada hizi katika kazi na ufundishaji wako.

**TAARIFA YA JUMLA KUHUSU MBINU ZA KISASA ZA KIINJILI.**

**DHAMIRA:** Makanisa ya Kiinjili, maana yake hapa ni wale wanaoshikilia mamlaka kamili ya Maandiko, wana mabunio ama madhanio fulani kuhusu Pentatuku. Wanasadiki miujiza: kwamba Mungu hutenda kwa njia zisizotegemea, ambazo ni zaidi au hata kinyume na michakato ya kawaida na visababishi wa asili. Hii inatuthibitishia kuwa Mungu ni nafsi iliyovuvia na kusimamia kuandikwa kwa Vitabu vya Musa na mwendelezo wa imani ya Israeli. Makanisa ya Kiinjili pia huamini kwamba Mungu alimtumia Musa kuandika Vitabu 5 vya Musa.

**SOMO REJEA:**

Jaime alisomea kuwa mchungaji na alifauru vizuri sana. Kamati ya usaili ilishawishika. Katika masaa saba ya mahojiano, alipata majibu yote kwa usahihi. Hata hivyo, ingawa aliamini kwa ufasaha uweza wa Mungu wa kutawala historia, upendo wake na nguvu yake, Jaime alikuwa mtu mwoga sana. Kwa bahati mbaya, kamati ya usaili ilijali tu ikiwa angekuwa na majibu sahihi au la. Hawakuzingatia ikiwa kuna uthibitisho maishani mwake kwamba aliamini kwa hakika mambo haya ama la, kwamba matendo na tabia na hisia zake zimeathiriwa na Mungu? Je, ana wapenda wengine kweli? Mambo haya hawakuyazingatia.

Maswali ya Kutafakari

1. Jaribu kubaini mabunio yoyote uliyonayo unaposoma Vitabu 5 vya Musa. Jenga majibu yako, si juu ya kile unasema unaamini, lakini juu ya matendo na miitikio yako ya kihisia. Chukulia kwamba mtu ametumwa kubaini mabunio yako juu ya Vitabu 5 vya Musa kwa kuzingatia matendo yako pekee. Je, wanaweza kuja na hitimisho gani? Zingatia matendo kama vile:
	1. Umevisoma mara ngapi.
	2. Ni sehemu zake zipi hupendelea kuzisoma na sehemu zake zipi unakaa mbali nazo. Kwa nini?
	3. Unatumia muda kiasi gani kuvisoma?
	4. Unavipa uzito kiasi gani katika kuvitumia katika matendo yako ya kila siku na hamasa.
	5. Matendo na miitikio yako ya kihisia inasema nini kuhusu mabunio yako juu ya uweza wa Mungu?
2. Unasababu gani zinazokufanya uamini kwamba Musa aliandika Vitabu 5 vya Musa? “Uandishi wa lazima wa Musa” humaanisha nini?
3. Kuamini hivyo kuna leta tofauti gani maishani mwako?

Mambo ya Kufanya.

* Jipime mwenyewe katika maisha na huduma yako, nini kipo kwenye uthibisho kwamba unaamini katika uandishi wa Maandiko? Nini kinaunda uthibitisho kwamba Mungu huhusika kimiujiza katika historia, ana uweza-wote na anakupenda? Ikiwa uthibitisho wako ni kile usemacho tu kwamba unaamini, chunguza uthibitisho unaoweza kuwa unapatikana katika matendo ya maisha yako na katika miitikio ya kihisia na ari zako. Je, unapenda nini?